Radix Fried Chicken

Radix Fried Chicken atau RFC ialah sebuah rangkaian restoran makanan segera berasaskan ayam yang mempunyai pusat operasi di Lagenda Heights, Sungai Petani, Kedah. Syarikat ini diasaskan oleh Tan Sri Hua Hong Wong iaitu Pengarah Urusan I HPA Industries Sdn Bhd pada 26 Mei 2008. Radix Fried Chicken mula beroperasi mulai 1 Jun 2008. Kini, Radix Fried Chicken atau RFC telah mempunyai cawangan di luar negara seperti di Arab Saudi. Selain itu, Radix Fried Chicken juga terkenal dengan menu kopinya iaitu Kopi Radix.

RFC ialah alternatif kepada makanan segera yang diperkenalkan oleh syarikat luar negara. Objektif utama pewujudan RFC adalah untuk memberi peluang kepada pengguna untuk memilih makanan yang disediakan menepati kaedah halal dan organik bermula daripada sistem penternakan ayam yang digunakan dalam rangkaian restoran RFC. 

Permulaan cetusan idea berlaku setelah berlaku pendedahan dalam media di Malaysia berkenaan tahap keraguan penghasilan ayam daging menggunakan bahan ragu bermula di dalam makanan ayam konvensional. Sekarang, Radix telah jatuh bankrup. Banyak cawangan di serata Malaysia terpaksa ditutup.

 Sejarah 

Pada Mac 2008, Pengarah Urusan HPA telah mengadakan perbincangan di Pusat Latihan Telekom Wilayah Timur, Marang, Terengganu. Beberapa rakan berpengalaman dalam penternakan ayam daging termasuk seorang ahli veterinar (bidang penternakan ayam daging), Dr. Saari bin Husin (DAHP, DVM - UPM) 
hadir. Keputusan diambil daripada perbincangan dengan mengamanahkan Dr. Saari untuk menyusun dan merangka sistem penternakan berskala besar bermula merangka rumusan rangsum organik (bebas bahan asas rumusan makanan yang meragukan dalam konteks syarak terutama sumber protein dalam rangsum, bebas bahan kimia seperti antibiotik dan "growth promotant").

 Rujukan 

 Essays, UK. (November 2013). "The business environment of Radix Fried Chicken". Dicapai pada 12 September 2018

Kategori:Makanan segera
Kategori:Syarikat Malaysia